
| Aña 2023 tabata un aña hopi positivo pa Aruba. Nos a logra 
nos metanan di recuperacion y crecemento economico. 
Institutonan internacional a considera e recuperacion di 
“І Aruba, impresionante, sigur si compar'e cu demas paisnan 
grandi y chikito. 


| Nos por ta hopi orguyoso di e logro акі, pasobra nos a logr'e 
danki na e trabou duro di cada un di e ciudadanonan cu ta 
biba riba nos pais. Como lider di nos pais, mi ta gradici bo 
| pa bo aporte valioso den e recuperacion di nos pais. 


Nos meta no tabata pa mira solamente crecemento 
| economico y recuperacion, esey tabata e forma pa logra e 
| meta real: crea cuponan di empleo pa mama y tata nan di 
| | famia, pa crea oportunidadnan pa nos hobennan desaroya 
y bira exitoso, pa trece trankilidad bek den nos hogarnan. 
Nos a logra riba varios tereno. 


LOGRONAN 2023 


E prome paso tabata pa trece nos finansa publico na 
orden, sino nos no por haci nada. Nos a presenta e 
presupuesto na tempo, cu un surplus cu ta cumpli cu tur 
norma. Cu esaki Aruba ta e unico pais den Reino cu pa 
A dos aña consecutivo tin surplus гіра e presupuesto cu ta 
asina necesario pa baha e debe nacional halto. 


| Nos turismo a crece y surpasa tur expectativa. Nos 
bishitantenan ta sigui encanta cu nos gran cordialidad, cu 
ta e grandesa di nos pueblo, manera nos himno nacional 
Aruba Dushi Tera ta bisa. 


Danki na esaki nos economia a crece mas di loke a wordo 
ргетіга, си а brinda nos e oportunidad di haci inversionnan 
cu pa hopi tempo no tabata por, teniendo cuenta cu un 
balance entre inversion y nos medio ambiente. Inflacion, 
apesar cu e ta halto, a cuminsa baha y ta mas abou cu 
den otro paisnan den nos region. 


й Crecemento di nos economia a crea cuponan di empleo у 

nos desempleo ta na e punto mas abou cu e tabata den 20 
5 aña. E necesidad di empleo combina cu un maneho husto 

di integracion, lo sigui sostene e crecemento di nos pais. 

E retonan riba tereno di infrastructura a wordo atendi den 2023 
pa asina e maneho den infrastructura tambe por sigui sostene 
crecemento di nos pais. 


Despues di hopi aña, enseñansa a mira inversion den un 
scol nobo, scol St Aloysius na Noord. Tambe a sigui mira 
inversion den innovacion a traves di e proyecto EduTec, como 
tambe restructuracion di henter nos sistema di educacion, cu 
contribucion di tur stakeholder. 


Esaki, combina cu oportunidadnan nobo den deporte, a 
brinda nos hobennan mas oportunidad pa distraccion sano, 
especialmente awor cu e renobacion di e bunita stadion 
Guillermo Prospero Trinidad na Dakota. 


E maneho riba tereno di husticia, combina cu cameranan di 
siguridad, warda di polis nobo, y ekipo pa Cuerpo Policial, a 
haci Aruba mas sigur. 


Tur esaki a brinda mas posibilidad pa pone mas atencion na 
e ser humano. Atencion a bay na nos cuido di salud, y con pa 
preveni problemanan di salud. 


Y pa bringa problemanan social den nos comunidad. Mas 
atencion a wordo poni especialmente di e dos gruponan mas 
vulnerable, nos adultonan mayor y esnan cu problema cu 
salud mental. 


E foro di Adulto Mayor a trece tur hende hunto pa prome biaha 
pa traha riba un maneho pa mehora calidad di bida di nos 
adultonan mayor na Aruba. 


E crisisteam y fact team a wordo reenforsa pa duna cuido y 
atencion mesora na esnan cu problema cu salud mental y nan 
famia. 


Pues nos a logra nos metanan di recuperacion y crecemento 
economico den 2023. Locual nos no a logra ainda e aña aki, ta 
pa e prosperidad aki yega den cada rincon di nos pais. Ainda 
tin famianan cu ta pasa den duro, cu mester traha dos, of hasta 
tres trabou, pa logra cubri e gastonan. Costo di bida a aumenta 
debi na e inflacion cu nos ta importa riba cada cos cu nos 
cumpra. 


- STABILIDAD 
PROGRESO 
PROSPERIDAD 
INVERSION 
INNOVACION 


Eseynan lo ta e prioridadnan pa aña 2024. Pa consolida e 
crecemento cu nos a conoce den 2023, pa duna e stabilidad 
cu nos mester den nos pais, den nos comercio, den nos 
hogarnan, pa asina e progreso y prosperidad por yega den 
hogar di cada ciudadano. Progreso y prosperidad crea a base 
di inversion y innovacion. 

Si e zonido 

di klapchi ta zona 
duro pa nos, 

pa CACHO e ta 


4x mas duro 
NAN OIDO TA HOPI SENSITIVO y pa PUSHI 


10x mas duro! 
LAGA NAN SINTI STIMA Y SAFE 


O Mantene nan paden durante tiro of den un lugar sigur y mantene e 
porta di cura cera. 


O Cende radio of tv pa distrae nan. 
© Si por, keda banda di nan y mantene nan ocupa. 


O Pone un banchi cu informacion con pa contacta e doño si en caso e 
logra sali for di cura pa busca un luga pa sconde di e desordo. 


O Duna calmante solamente si ta necesario. 


NOS RESPONSABILIDAD TA NAN SIGURIDAD 


UN MENSAHE DI 

Mi ta desea henter 


22 | pueblo di Aruba 
| un bon cambio di año, 
Аш)" y си aña 2024 trece 
De ь 287 pa bo y tur bo sernan keri 
ч У 4 


"я hopi prosperidad y felicidad. 
Cu Dios bendiciona tur 
ciudadano di nos pais. 


PROME MINISTER 


Evel yn Wever-Urves 


Gabinete Wever - Croes П 

АМА 2023 UN АМА RECORD PA NOS TURISMO 


E aña aki tawata un excelente aña pa nos 
industria di turismo. As a matter of fact e ta 
wordo considera como e miho aña den nos 
historia. E indicadornan cu ta midi nos turismo 
ta e cantidad di bishitantenan stayover, e 
ocupacion di hotelnan, e average daily rate, 
e REVPAR, e tourism receipt y e cantidad di 
bishitantenan crucero. Tur e indicadornan 
aki cu ta midi e resultado di nos turismo ta 
confirma cu e aña 2023 ta uno historico pa 
pais Aruba. 


Minister Oduber ta hopi agradecido y 
contento cu e resultadonan aki di turismo cu 
a contribui na un crecemento economico di 
double digits. 

Despues di temponan hopi dificil di pandemia, 
e enfoke principal di e maneho tawata dirigi ра 
recupera nos turismo y yega bek e nivelnan 
di aña 2019. Awe nos ta contento, cu no 
solamente Aruba a yega bek nivelnan di aña 
2019 sino nos a logra surpasa e resultadonan 
di aña 2019, algo cu sigur ta remarcabel. 


E maneho cu ta wordo hiba pa minister 
Oduber ta concentra riba 3 aspecto hopi 


importante: 

1 Trece e turista afluente, e turista di 
calidad 

2. Diversifica nos turismo 

3. Насі  inversionan continuo den 


mehoracion di producto Aruba. 


Nos por mira a base di e indicadornan cu ta 
midi nos turismo cu a maneho cu ta ser hiba 
a duna e resultado cu ta busca. Pa aña 2023 
Aruba a proyecta di bai ricibi riba 1.2 miyon 
turista stayover. Actualmente Aruba ta conecta 
cu mas di 35 destinacion mundialmente y tin 
mas di 25 aerolinea bulando pa Aruba. 


Diabierna 29 December 2023 


E 


E grado di ocupacion di hotelnan te cu final di november 2023 
tawata na 78% cual sigur ta uno hopi halto. Banda di esaki 
nos рог мак cu e ADR cu ta e average daily rate (prijs pa 
camber averahe pa anochi) ta na $334.29 te cu final di luna di 
november 2023 cual ta un aumento di 24% den comparacion 
cu aña 2019. Esaki ta un indicador importante pa midi e 
calidad di turistanan y na momento cu hotelnan ta registra un 
crecemento den ADR ta indicativo cu e calidad di turistanan 
tambe a mehora. 

Banda di e ADR, e REVPAR cu ta e revenue per available 
room tambe a conoce un aumento significativo den aña 2023 
den comparacion cu aña 2019. Pa aña 2023 e REVPAR ta na 
$259.45 y esaki ta un crecemento di 13% den comparacion cu 
aña 2019. 


E indicador mas importante pa midi e calidad di nos turismo ta 
e “tourism receipt” cu ta wordo midi pa Banco Central Aruba. 
Esaki ta e cantidad di placa cu turistanan ta laga atras den 
nos economia. Pa aña 2023 e tourism receipt ta proyecta pa 
yega 4.9 BIYON florin. Esaki ta un crecemento di 1.5 BIYON 
florin y un aumento di 44% den compracion cu aña 2019. E 
tourism receipt ta confirma cu ta turistanan afluente y di calidad 
ta yegando Aruba, turistanan cu ta duna un contribucion 
significativo na nos economia. E indicador aki ta reafirma cu e 
maneho cu ta ser hiba, esta pa trece e turista afluente, e turista 
di calidad ta dunando resultado positivo. 


Danki na e crecemento robusto aki di e tourism receipt, 
economia di Aruba a crece cu 10.3%. Ta e crecemento aki 
di tourism receipt a contribui na un surplus di presupuesto y 
mehoracion den e fondonan di tanto AZV сото Svb. E spinoff 


economico di turismo ta grandi y e nos ta mira con Aruba ta 
prosperando bek y progresando. 


Sigur importante pa nos turismo ta turismo crucero cu aña 2023 
a mira un recupracion di casi 9% den comparacion cu aña 
2019. Turismo crucero ta proyecta pa surpasa e resultadonan 
di aña 2019 den aña 2024 cual sigur ta un bon noticia pa 
comparti. 


Minister Oduber ta hopi contento, agradecido y orguyoso di e 
resultadonan di nos turismo. Turismo a demostra un biaha mas 
su importancia pa nos pais y cu e ta keda e “driver” principal di 
nos economia. Minister Oduber ta kere den teamwork y traha 
den bon synergia cu e partnersnan di nos turismo y esaki a 
conduci na e resultadonan aki. Un bon partnership di confianza 
y respet pa percura pa logra e mihor resultadonan pa nos pais 
Aruba. 


Minister Oduber kier a gradici tur partner den e industria, ATA, 
AAA, APA, AHATA, ATSA, Aruba Vacation Rental Association, 
tur departemento di gobierno cu ta brinda servicio na nos 
huespednan, taxistanan, companianan den e industria y mas 
importante tur esnan cu ta labora den e industria di turismo. 
Danki di curason pa boso esfuerzonan cu awe Aruba ta asina 
exitoso den turismo. Pa aña 2024 tin proyecta un otro bon aña 
pa nos turismo y nos ta convenci cu hunto nos lo logra. 


Finalmente minister Oduber ta desea nos comunidad un feliz 
y prospero aña 2024 yena cu salud, bendicion, prosperidad y 
exitonan. 

CARTAC A PRESENTA RESULTADO DI E 
INVESTIGACION CU A HACI RIBA ESTADO 


Recientemente, Conseho di Minister a reuni cu Caribbean 
Regional Technical Assistance Centre (CARTAC), cual ta un 
organisacion cu ta brinda asistencia tecnico pa IMF den e 
region di Caribe. CARTAC a haci un invistagacion tocante e 
estado financiero di e entidad y fondonan publico na Aruba. 
E meta di e investigacion aki tabata pa mehora e sistema 
presupuestario y e calculacion di riesgo cu por tin efecto riba e 
Presupuesto y e estado financiero di Pais Aruba. 


CARTAC a diseña un modelo special pa Aruba pa evalua e 
sistema financiero di e institutonan semi gubernamental y 
fundacionnan cu ta subsidia door di Gobierno di Aruba. A base 
di e investigacion aki, Gobierno di Aruba por pone atencion 
riba e risiconan cu e entidad y fondonan publico por ocasiona 
pa e Presupuesto di Pais Aruba. Na final di e investigacion, 
Conseho di Minister a haya un presentacion amplio di tur 
stakeholder via Zoom Meeting, unda cu nan a presenta e 
resultado di investigacion y a duna un recomendacion. Pues, 
un excelente investigacion, unda cu por uza como guia pa tur 
entidad cu ta resorta bou di Gobierno di Aruba pa asina haci e 
miho decisionnan y hiba Pais Aruba den e miho direccion. 

MINISTER ENDY CROES TA DESEA PUEBLO DI ARUBA 
UN FELIZ Y PROSPERO AÑA NOBO 


Minister di Enseñansa y Deporte Endy Ут к : | 
Croes ta desea e Pueblo di Aruba su miho 
deseonan pa e aña binidero. Durante aña 
2023 a realisa diferente trabou pa enseñansa 
y deporte di Aruba den su totalidad. Minister 
Endy Croes ta gradici tur esnan cu a contribui 
den e desaroyo di enseñansa y deporte di 
Aruba durante 2023 y ta desea cu e Aña 
Nobo aki nos uni como pueblo y sigui traha 
pa e bienestar di Pais Aruba. 


Cu e luz di Todopoderoso briya y ilumina den 
tur hogar cu aña 2024 trece amor, salud, 
alegria y speransa den tur hogar. Laga nos 
brinda pa un Aña Nobo yen di optimismo 
y oportunidadnan поро. Finalmente, den 
nomber di Ministerio di Enseñansa y Deporte, 
Minister Endy Croes ta desea e comunidad di 
Aruba un feliz y prospero Aña Nobo. 


MINISTER ENDY CROES TA FELICITA SRA. NORA 
RODULFO CU A CUMPLI E BUNITA EDAD DI 80 AÑA 


Dia 26 di december ultimo, mupe 
rondona pa famia- у 
amistadnan Sra. Nora Rodulfo 
a celebra engrande su 80 
cumpleaños. 


E bunita recepcion a tuma luga 
na Centro di Bario Ayo. Minister 
Endy Croes tabata presente MA 
pa celebra e ocasion special 5. 15 | 
акі си Sra. Nora. Mariachi Luz ри WEI H | 
de Luna Aruba di Sr. Nelson 03 A S 
Tromp a sorprende Sra. Nora | «а 
y a deleita tur esnan presente 
cu nan exitoso repertorio. 


з 


Sra. Norma а baila у доза di 
su fiesta. Sigur un tremendo 
fiesta den union familiar yena 
cu hopi ambiente. Minister 
Endy Croes ta desea Sra. 
Nora Rodulfo hopi bendicion y 
hopi aña mas di bida y salud. 
Masha pabien! 


- BON PASCO 

Nos ta den e luna cu mundo henter 
ta sinti e necesidad y deseo pa 
union y hermandad. Mientras nos ta 
celebra e Pasco aki y nos ta acerca 
un Aña Nobo yen di speransa y 
optimismo, laga e resiliencia cu a 
uni nos como pueblo den tempo di 
hopi desafio y reto, ta e guia pa 
hunto sigui construi nos caminda di 
prosperidad y exito. 


Gobierno di Aruba ta desea cada 
ciudadano а nos раз, ип 
temporada di fiesta alegre yen di 
calor di e union di famia y e 
inspiracion pa man den man, sigui 
traha y sigui traha riba e fundeshi 
firme di nos baranca Aruba. 


Mas ta un 


RESILIEN 


AÑA DI UNION Y POSITIVISMO! 


